[{"text_idx": "#000004", "text": "Enhavas iujn ajn de miaj terminoj"}, {"text_idx": "#000009", "text": "Por festi la Zamenhof-tagon, kiu estas ankau\u0306 la Tago de la Esperanta Libro, la Internacia Ligo de Esperantistaj Instruistoj (ILEI) proponas tutmondan legadon, donante la elekton inter du malsamaj, sed same gravaj kaj signifoplenaj verkoj."}, {"text_idx": "#000010", "text": "La unua estas la sprita poemaro La Stranga Butiko, verkita originale en Esperanto de Raymond Schwartz kaj eldonita en Parizo en decembro 1931. Kiel promesis ILEI en sia retejo: \u201cG\u0302i certe amuze ridetigos nin dum tiu c\u0302i malfacila tempo kaj esperigos nin pri pli bela estonto.\u201d ILEI aldonas ankau\u0306 enkondukon, prenitan el Vikipedio. Eblas ankau\u0306 au\u0306skulti la poemojn, voc\u0302legitajn de Stano Marc\u030cek.\nLa dua propono de ILEI estas la novelo Antimilitisto (1934), verkita originale en la c\u0302ina de Lusin (Lu Xun), unu el la majstroj de la moderna c\u0302ina literaturo kaj fervora esperantisto. (Li interalie tradukis al la c\u0302ina la verkojn de la blinda poeto Eros\u0302enko.) Tiu c\u0302i novelo, inspirita de la homama kaj pacema pensado de la c\u0302ina filozofo Mozio, certe multe pensigos nin. Enkonduko pri Lusin estis verkita de c\u0302ina esperantisto, kiu nomas sin nur \u201cc\u0302ina samideano\u201d."}, {"text_idx": "#000011", "text": "ILEI invitas vin legi ambau\u0306 verkojn au\u0306 ankau\u0306 nur parton de unu el ili, lau\u0306 viaj intereso kaj deziro. Bonvole estu spirite kun ni dum tiu bela tago de komuna legado!"}, {"text_idx": "#000012", "text": "Jen la ligiloj al la du proponitaj verkoj kaj iliaj enkondukoj:"}, {"text_idx": "#000014", "text": "Ne estas komentoj por montri."}, {"text_idx": "#000019", "text": "Via antau\u0306a enhavo estas reenmetita. Malplenigi redaktilon"}]